蒙谷见遗雪梨
五内俱烦热，渴饮不得浆。虽邻大道侧，绠短愁汲长。火云大如轮，炙手如沸汤。家居名泉里，轻身去故乡。梦寐九峰下，涓滴生清凉。如何堕羽翼，陷溺摧肝肠。握此香水梨，感激意相将。平日推食心，固结为哀伤。曾几变寒暑，遂致成沧桑。入口犹唾馀，沁骨诚难忘。愿与同怀子，甘苦始终尝。
主题：思乡
情感：哀伤、想家